钦定古今图书集成/明伦汇编/官常典/第275卷 > 王景
## 钦定古今图书集成/明伦汇编/官常典/第275卷 > 王景

按《明外史张𬘘传》：“王景，字景彰，松阳人。洪武初，为怀
远教谕，以博学应诏，命作朝享乐章，并定藩王朝觐
仪。累官山西右参政，坐事谪云南。建文中，召入翰林，
修《太祖实录》，以𬘘荐，除礼部侍郎，兼翰林侍讲。成祖
即位，擢学士。帝问葬建文帝礼，景顿首言，宜用天子
礼，从之。永乐六年，卒于官。”